sasicodes/solvari-1 huggingface dataset:
இது இப்பயிருக்க பற்றிய இழுபறிகளும் தர்க்கங்களும் இஸ்லாத்தின் குடும்ப வாழ்வுப் பற்றிய புனிதமான அழகிய ஒழுங்கு முறையை திரை போட்டு மறைத்துவிட்டன.
அல்லாஹ் உயர்ந்தவனாகவும் புனிதமானவனாகவும் இருப்பதனால் அவனிடமிருந்து வந்த குடும்ப வாழ்வு தொடர்பான வழிகாட்டல்களும் புனிதமானவை தான்.
ஆண் பெண் என்ற சோடியமைப்பை மனித வர்க்கத்திலும் அமைத்த அல்லாஹ் பிறப்புறுப்புக்களை கொடுத்து பாலுணர்வையும் ஏற்படுத்தி பால் கவர்ச்சியையும் ஏற்படுத்தினான்.
ஒரு ஆணும் ஒரு பெண்ணும் திருமணம் என்ற அடிப்படையில் மட்டுமே உறவு கொள்ள வேண்டும் என்றும் அதற்கப்பால் நிகழும் சகல உறவுகளும் ஹராம் என்றும் மானக்கேடானவை என்றும் தீய வழிகள் என்றும் திட்டவட்டமாக கூறினான்.
இஸ்லாமிய சட்ட பிக்ஹ் நூல்களை நாம் எடுத்துப் பார்த்தால் கிதாபுந் நிகாஹ் என்பது ஒரு தனியான சட்டப் பகுதியாக இருப்பதைக் காண முடியும்.
அதில் மஹர் வலீ சாட்சிகள் திருமணம் முடிக்க அனுமதிக்கப்படாதோர் நபகா கருச்சிதைவு குல்உ தலாக் ஈலா ழிஹார் இத்தா தலாக்கின் வகைகள் வாரிசுரிமைச் சட்டங்கள் ஹளானத் பாலூட்டலும் அதன் மூலம் உருவாகும் விளைவுகளும் போன்றன தொடர்பான பல சட்டங்களை மிக விரிவாகக் காணலாம்.
படைத்து சீராக்கி அளவை நிர்ணயம் செய்து வாழும் வழியையும் காட்டிய உயர்ந்தவனாகிய உமது ரட்சகனை நீர் துதி செய்வீராக என அல்லாஹ் குர்ஆனில் கட்டளையிடுகிறான்.
மனிதன் என்ற மிக நுணுக்கமான படைப்பை உருவாக்கியவனுக்கே அவனது பலம் பலவீனம் அபிலாசைகள் தேவைகள் என்பன பற்றிய அறவு முழுமையாக இருக்கிறது.
இயந்திரம் செய்தவன் தான் அதனைப் பயன்படுத்தும் முறையைக் கூறும் கைநூலையும் தயாரித்துத் தர வேண்டும் என்பது போல மனிதனைப் படைத்த அல்லாஹ் தான் அந்த மனிதன் குடும்பம் நடத்துவதோடும் தொடர்பான வழிகாட்டல்களையும் தர வேண்டும்.
அவன் கூறியபடி நடக்காது முகம் போன போக்கில் மனித உறவுகள் நிர்ணயிக்கப்படும் போது மனித வாழ்வு சீரற்றதாக குளறுபடிகள் நிறைந்ததாக மாறி விடும்.
எனவே அல்லாஹ்வும் அவனது தூதரும் குடும்ப வாழ்வுக்கான மிகவும் அடிப்படையான விதிகளை இடும் பொறுப்பை எடுத்திருப்பதையும் அதற்கான ஒழுங்குகளைத் தந்திருப்பதையும் கவனத்திற்கொள்ள வேண்டும்.
பிரம்மச்சாரியம் தடுக்கப்பட்டமை திருமண பந்தத்தின் ஊடாக மட்டுமே பாலியல் ஆசை தீர்க்கப்பட வேண்டும் என்று திட்டவட்டமாகக் கூறியமை மஹ்ரம்கள் திருமணம் செய்யப்படலாகாது என்ற சட்டம் தலாக் சொல்லப்பட்ட பெண்களும் கணவன் இறந்த பெண்களும் இத்தா இருக்க வேண்டும் என்ற விதி போன்ற சட்டங்களில் எவ்வித மாற்றங்களையும் செய்ய எவருக்கும் உரிமை கிடையாது.
கணவன் மனைவி தகராறின் போது கணவன் பக்கத்திலிருந்து ஒரு மத்தியஸ்தரும் மனைவி பக்கத்திலிருந்து மற்றொரு மத்தியஸ்தரும் முன்வந்து சர்ச்சைக்கு முடிவு கட்டுவது.
பெற்றாரைக் கவனிப்பது ஒவ்வொருவரது அடிப்படைக் கடமை என்று வலியுறுத்தியிருப்பதுடன் பெற்றாரைப் புறக்கணிப்பதும் துன்புறுத்துவதும் ஷிர்க்குக்கு அடுத்த பெரும் பாவம் எனப் பிரகடனம் செய்திருப்பது.
இனபந்துக்களது உறவை முறிப்பது பெரும் பாவம் என்றும் அது அடியார்களுக்கான உரிமைகளின் மீதான அத்துமீறல்களில் ஒன்று என்றும் கூறியிருப்பதுடன் அதனைப் பேணுவதை அல்லாஹ்வின் உறவையும் நேசத்தையும் பெற்றுத் தரும் என்று வலியுறுத்தியிருப்பது.
முஸ்லிம் திருமண மற்றும் விவாகரத்து சட்டத்தில் உள்ள கருத்து வேறுபாடுகளுக்கு உள்ளாகியுள்ள சுமார் எட்டைத் தாண்டாத விவகாரங்களை வைத்துக் கொண்டு நாம் எமக்கிடையே சர்ச்சைப்பட்டுக் கொண்டு ஊடகங்களில் மோதிக்கொள்வதாலும் பெண்ணிலைவாத அமைப்புக்கள் இவற்றுக்காக வீதிப் போராட்டம் நடாத்துவதாலும் இஸ்லாத்தின் அழகிய புனிதமான குடும்ப அமைப்புடன் தொடர்பான போதனைகள் மூடி மறைக்கப்பட்டிருக்கின்றன என்பது மறுக்க முடியாத உண்மை.
இஸ்லாமிய வரலாற்றில் நாற் பெரும் மத்ஹப்களும் அவற்றுக்கு அப்பால் வேறுபல இமாம்களும் கருத்து வேறுபாடுகளைக் கொண்டிருந்தார்கள்.
ஆனால் அது நாற்றமெடுக்கும் குப்பையாக இல்லாமல் இஸ்லாமிய வாழ்வொழுங்கை கால மாற்றத்துக்கேற்ப இசைந்து போக வைக்கும் அற்புதமான அறிவுப் பாரம்பரியமாக மிளிர்ந்தது.
அதில் ஜாதில்ஹும் பில்லதி ஹிய அஹ்ஸன்அவர்களுடன் மிகவுமே அழகிய வழிமுறையில் கருத்துப் பரிமாறல் செய்யுங்கள் என்ற குர்ஆனிய கட்டளை அவர்களுக்கு வழிகாட்டியது.
ஒரு விவகாரத்தில் அனுமதிக்கத்தக்க வித்தியாசமான கருத்துக்களை கொண்டிருப்பவர்கள் இஸ்லாமிய வரம்புக்குள்ளிருந்து வெளியேறி விட்டார்கள் என்று கூறாதிருப்பது.
இதுவரை இரு சாராரும் தத்தமது அறிக்கைகளைத் தயாரிப்பதற்கு மேற்கொண்ட முயற்சிகளை மதிப்பதுடன் அவர்களை பொதுத் தளங்களில் படுமோசமாக விமர்சிப்பதையும் ஓரங்கட்டுவதையும் தவிர்ப்பது.
பற்றிய எமது சர்ச்சைகளை நாட்டிலுள்ள முஸ்லிம் அல்லாதவர்களும் ஏன் சர்வதேசத்தவர்களும் அவதானித்துக் கொண்டிருக்கிறார்கள் என்பதை மறந்து விடாமல் எமக்கு கண்ணியமாகத் தீர்ப்பதற்கு முயற்சிப்போம்.
குடும்ப அமைப்பு தொடர்பான இஸ்லாம் தந்துள்ள மிக அழகான விதிமுறைகளையும் ஒழுக்கங்களையும் வழிகாட்டல்களையும் உலகத்துக்கு அழகிய வடிவங்களை முன்வைத்து உலகை ஒழுக்க வீழ்ச்சியிலிருந்து பாதுகாக்க முயற்சிப்போம்.
நாம் பற்றி அளவு கடந்து சர்ச்சைப்பட்டுக் கொண்டிருக்கையில் எமது இன்னும் பல விவகாரங்கள் குப்பையில் போய் விழுந்து கவனிப்பாற்றுக் கிடக்கின்றன என்பதை அடிக்கடி ஞாபகப்படுத்திக் கொள்வது.
முஸ்லிம் சமூகத்தில் ரித்தத் பரவுவது கல்வியில் பின்னடைவு வறுமை குடும்ப அமைப்பில் சீர்குலைவு பிற சமூகங்களுடனான உறவுகளில் வீழ்ச்சி ஷீஆ காதியானி ஐ.எஸ்.எஸ்.அகதிகள் விவகாரம் போன்ற எப்போதுமே கவனிக்கப்பட வேண்டிய பிரச்சினைகள் நீறுபூத்த நெருப்பாக மாறியிருப்பதை கவனத்திலெடுக்க வேண்டும்.
பள்ளிகளையும் பொது மேடைகளையும் பயன்படுத்தி பொது மக்களது உணர்வுகளைத் தூண்டும் வகையில் நடாத்தப்படும் நிகழ்ச்சிகள் உடனடியாக நிறுத்தப்பட வேண்டும்.
நுஃமான் .. இருபதாம் நூற்றாண்டு ஈழத்துத் தமிழ் இலக்கியத்தின் இன்று வரையுள்ள பொதுவான வளர்ச்சிப் போக்குகளைத் திரட்டிக் கூறுவதே இந்நூலின் நோக்கமாகும்.
பல்கலைக் கழகப் பரீட்சைகளுக்குத் தமிழை ஒரு பாடமாகப் பயிலும் மாணவர்களுக்கும் ஈழத்து இலக்கியத்தில் அக்கறையுள்ள பொது வாசகர்களுக்கும் ஈழத்து நவீன தமிழ் இலக்கியம் பற்றி அறியும் ஆர்வம் உடைய ஈழத்தவர் அல்லாத தமிழ் வாசகர்களுக்கும் பயன்படத்தக்க வகையில் இந்நூல் அமைந்துள்ளது.
எனினும் அத்தகைய முழுமையான நூல் ஒன்று எழுதப்படுவதற்கான சான்றுகளையும் தகவல்களையும் திரட்டிக் கூறும் பல நூல்களும் ஆய்வுக் கட்டுரைகளும் இங்கே வௌிவந்துள்ளன.பொதுவாக இவற்றை நாம் மூன்று பிரிவுகளுக்குள் அடக்கலாம்.
தமிழ் உரைநடை வளர்ச்சியில் ஈழத்தவரின் பங்கு பதிப்புப் பணியில் ஈழத்தவரின் இடம் முஸ்லீம்களின் தமிழ்த்தொண்டு போன்ற விசயங்களை மதிப்பிடும் முயற்சிகள் இவற்றுள் அடங்கும்.
வரலாற்று நோக்கில் வெவ்வேறு கால கட்டங்களுக்குரிய ஈழத்து இலக்கிய முயற்சிகள் பற்றி இலக்கியவடிவ ரீதியாகவும் பொதுவாகவும் தொகுத்துக் கூறுவன.
இவ்வாறு ஈழத்துத் தமிழ் இலக்கியம் பற்றி வௌிவந்த நூல்கள் முக்கியமான கட்டுரைகள் பல இடம்பெற்ற சிறப்பிதழ்கள் பற்றிய விபரங்களை இந்நூலின் இறுதியில் பின் இணைப்பாகச் சேர்த்துள்ளோம்.
இவ்வாறு பல்வேறு ஆய்வுகளூம் வௌிவந்து ஈழத்துத் தமிழ் இலக்கியம் பற்றிய ஐயப்பாடுகள் தௌிவான நிலையில்தான் ஈழத்து இலக்கியம் பற்றிய முழுமையான வரலாற்று நூல் எழுதப்படுதல் சாத்தியமாகும்.
இருபதாம் நூற்றாண்டு ஈழத்து தமிழ் இலக்கிய வளர்ச்சி நெறிகளைத் தொகுத்துக் கூறும் இந்நூல் அத்தகைய ஒரு முழுமையான வரலாற்று நூல் உருவாகுவதற்குப் பயன்படக்கூடிய முக்கியமான நூல்களுள் ஒன்றாக அமையும் என நம்புகிறோம்.
முதல் அத்தியாயம் ஈழத்து இலக்கிய வரலாற்றுக்கு ஓர் அறிமுகமாக அமைவதோடு இருபதாம் நூற்றாண்டு ஈழத்து இலக்கியத்தின் விசேடமான சில பொதுப் பண்புகளையும் திரட்டிக் கூறுகிறது.
அடுத்துவரும் அத்தியாங்களில் கவிதை நாவல் சிறுகதை நாடகம் விமர்சனம் ஆகிய துறைகளில் காணப்படும் வளர்ச்சிப் போக்குகள் தனித்தனியாக ஆராயப்படுகின்றன.
அவ்வகையில் இந்த நூற்றாண்டின் ஈழத்து சமூக அரசியல் வளர்ச்சிப் போக்குகளின் பின்னணியிலேயே இந்நூலின் ஈழத்து இலக்கியம் நோக்கப்பட்டுள்ளது.
இலக்கிய வளர்ச்சி தனித்தனி வடிவங்களின் அடிப்படையில் நோக்கப்பட்டதால் சமுதாயப் பின்னணி பற்றிய குறிப்புக்கள் திரும்பத் திரும்ப இடம் பெறுவது தவிர்க்க முடியாததே.
கனகரத்தினா ஆகியோருக்கும் அட்டை அமைப்பை வழங்கிய உ.சேரனுக்கும் அழகிய முறையில் இந்நூலை அச்சிட்டு உதவிய சித்திரா அச்சக உரிமையாளருக்கும் ஊழியர்களுக்கும் எமது நன்றிகள்.
இவ்விலக்கியப் பாரம்பரியத்தினையும் அதனூடு காணப்படும் பல்வேறு போக்குகளையும் வரலாற்றுக் கண்ணோட்டத்துடன் நோக்குதல் அவைபற்றிய தௌிந்த விளக்கத்துக்கு உதவும்.
இக்காலத்தில் இலங்கையில் குறிப்பாகத் தமிழ்ப் பகுதிகளில் நிலவிய சமூக சமய கலாசார நிலைமைகள் அவற்றை ஊக்குவித்த அரசியல் பொருளாதார காரணிகள் ஆகியவற்றின் விளக்கமும் இவ்விலக்கிய வரலாற்று விளக்கத்துக்கு உதவி புரிவதாகும்.
இக்காலப் பகுதியில் மன்னர்களின் வரன்முறைபற்றிய தகவல்கள் கிடைத்தபோதிலும் சமூக முழுமைக்குமான வரலாற்றைத் தொகுத்துக் காண்பதற்கு உதவும் சான்றுகளும் அரிதாகவே காணப்படுகின்றன.
இத்தகைய பிரச்சினைகள் இருப்பினும் தற்போது கிடைக்கின்ற தகவல்களை அடிப்படையாக வைத்து ஈழத்து இலக்கியப் பரப்பினை இலக்கியப்பண்பு இலக்கிய நெறி ஆகியவற்றின் அடிப்படையில் நோக்கி தொடாச்சியான இலக்கியவரலாற்றை அமைத்துக் கொள்ளுதல்கூடும்.
இதற்கு முன்னர் எழுந்தனவாகச் சரசோதிமாலை என்னும் சோதிட நூலும் ஈழத்துப் பூதந்தேவனார் என்பாரியற்றிய சில தனிப்பாடல்களும் காணப்படுகின்றன.
செகராசசேகரம் இதனை இயற்றியவர் பெயர் தெரியவில்லை இயற்றுவித்தவர் செகராசசேகர மன்னன் என அறியப்படுகிறது சோமசன்மாவின் செகராசசேகரமாலை பரராச சேகரம் பரராச சேகர மன்னன் பன்னிரு வைத்தியர்களைக் கொண்டு இந்லூலை இயற்றுவித்தான என்பர் பண்டிதராசர் இயற்றிய தக்கிணகைலாச புராணம் சகவீரர் இயற்றிய கண்ணகி வழக்குரை கரசைப்புலவர் இயற்றிய திருக்கரசைப் புராணம் கதிரைமலைப்பள்ளு இந்நூலாசிரியரின் பெயர் தெரியவில்லை.
இந்நூல்களை சமய சம்பந்தமான நூல்கள் யாழ்பாணத்தரசர்களின் வரலாற்று வரன்முறை கூறும் இலக்கியங்கள் சோதிடம் வைத்தியம் ஆகிய துறைகள் சார்ந்த நூல்கள் என வகைப்படுத்தலாம்.
முதலாவது பிரிவில் தக்கிணகைலாசபுராணம் திருக்கரசைப்புராணம் கதிரை மலைப்பள்ளு வியாக்கிரபாதபுராணம் கண்ணகி வழக்குரை என்பன அடங்கும்.
யாழ்ப்பாண வரலாற்றில் ஐரோப்பிய இனத்தவரின் தலையீடு ஏற்படத்தொடங்கியதுடன் தமிழிலக்கியத்திலும் புதிய பண்பு ஒன்று தலைதூக்கியது.
இவ்விரு நூற்றாண்டுகளிலும் போத்துக்கேயர் ஒல்லாந்தர் ஆகியோரின் ஆதிக்கம் இலங்கையின் மத்திய மலைநாட்டைத் தவிர்ந்த பகுதிகளில் ஸ்திரம் பெற்றிருந்தது.
அவர்கள் தமது ஆதிக்கத்தின் கீழ் வந்த பகுதிகளில் தமது நிலைமையைப் பலப்படுத்திக்கொள்ள மதமாற்றத்தையும் முக்கிய சாதனமாகக் கொண்டனர்.
கத்தோலிக்க மதகுருமாரின் மதம்பரப்பும் முயற்சிகளுக்கு ஆதரவளிக்கும் வண்ணம் பல்வேறு நடவடிக்கைகளையும் போத்துக்கேயர் மேற்கொண்டனர்.
மன்னார் யாழ்ப்பாணம் ஆகிய பகுதிகளில் நீண்டகாலம் வாழ்ந்த கத்தோலிக்க மதகுருவாகிய பிரான்சிஸ்சேவியர் இப்பகுதிகளிலே கத்தோலிக்க மதம் நிலைபெற முயன்று உழைத்தார்.
எவ்வாறாயினும் இவ்விரு இனத்தவரின் ஆட்சிக்காலத்திலும் தமிழ்ச் சமூகத்தில் ஏற்பட்ட மாற்றம் சமயம் சார்ந்ததாகவேயமைந்தது.
இவ்விரு நூற்றாண்டுகளிலும் கிறித்தவ சமயப் பொருளடக்கம் கொண்ட நூல்கள் தோன்றத் தொடங்கியதைத் தவிர இலக்கியத்தில் குறிப்பிடத்தக்க புதிய போக்குகள் எவையும் காணப்படவில்லை.
அக்கால இலக்கியங்களெல்லாம் கத்தோலிக்க மத நூல்களாகையின் அவற்றிற் கூறப்படும் நாட்டு நகர வருணனைகளெல்லாம் உரோமாபுரி செருசேலம் முதலிய மேல் நாட்டுக் கத்தோலிக்க புனித தலங்களைப் பற்றியனவாய் அமைந்துள்ளன.
ஞானப்பள்ளிலே நாட்டு வளம் கூறும் பள்ளியர் ஈழத்தைப் பற்றிச் சிந்திக்காது உரோமாபுரியைப் பற்றியும் செருசேலமைப் பற்றியும் சிந்திக்கின்றனர்.
பேதுருப்புலவர் இயற்றிய அர்ச்யாகப்பர் அம்மானை தொன்பிலிப்பு இயற்றிய ஞானானந்தபுராணம் பூலோக சிங்க முதலியாரியற்றிய திருச்செல்வர் காவியம் என்பன இவற்றுட் சில.
இக் கிறித்தவ மத இலக்கியங்கள் பெரும்பாலன சமூகத்தின் கீழ்மட்ட மக்கள் தொடர்புடைய சிற்றிலக்கிய வடிவங்களிலே அமைந்துள்ளன என்பதும் சுவையான அவதானிப்பாகும்.
மேற்கண்டவாறு கிறித்தவ சமயப் பிரசாரநோக்குடன் இலக்கியங்களியற்றப் பெறுதல் புதிய பண்பாகக் காணப்படினும் தொடர்ந்து சைவசமயச்சார்பான நூல்களும் பெரு வாரியாக எழுந்துள்ளன.
இவற்றை அவதானிக்கும் போது தலபிரபந்தங்கள் விரதமகிமைகிரியை விளக்கம் ஆகியவை பற்றியெழுந்த நூல்கள் சமயத் தெடர்பான வடமொழி இலக்கியங்களின் தழுவல் மொழிபெயர்ப்புகள் என வகைப்படுத்தலாம்.
சின்னத்தம்பிப் புலவரின் கல்வளையமகவந்தாதி மறைசையந்தாதி பறாளைவிநாயகர் பள்ளு கூழங்கைத் தம்பிரானின் நல்லைக்கலிவெண்பா வீரக்கோன் முதலியாரின் வெருகல் சித்திரவேலாயுதர் காதல் முதலியன முதலாம் பிரிவுக்கு உதாரணங்காயமையும்.
வரத பண்டிதரின் சிவராத்திரி புராணம் ஏகாதசி புராணம் முதலியன இரண்டாம் பிரிவுக்கும் இராமலிங்க முனிவரின் சந்தானதீபிகை போன்றவை மூன்றாம் பிரிவுக்கும் எடுத்துக்காட்டுகளாகும்.
இவ்வர்க்கத்தினரிடையே கிறித்தவ மத மாற்றம் அதிக அளவில் நடைபெற்றது இது மட்டுமன்றி இவ்வகுப் பினரிடையிலேயே மேனாட்டு மயப்படுத்தலும் நிகழ்ந்தது.
கத்தோலிக்க புரொட்டஸ்தாந்து மிசனரிடமாருடன் கூட அமெரிக்க வெசிலியன் மிசனரிமாரும் ஆங்கிலேயரது ஆட்சிகாலத்தில் மதப் பிரசாரப்பணியில் ஈடுபட்டனர்.
கிறிஸ்தவ மதப்பிரசாரமும் அதற்கு எதிரான முயற்சிகளும் தீவிரமாகவும் பரவலாகவும் நடைபெற்றுக் கொண்டிருந்ததால் கல்வி கற்றோரை மட்டுமன்றி மற்றோரையும் எட்டும்படி அவை சம்பந்தமான ஆக்கங்கள் அமையவேண்டிதாயிற்று.
ஆறுமுகநாவலரும் அவரைத் தொடர்ந்து சங்கரபண்டிதர் செந்திநாதையர் தாமோதரம் பிள்ளை கைலாயபிள்ளை போன்ற சைவப் பெரியார்களும் சிறு பிரசுரங்கள் பலவற்றை வௌியிட்டுள்ளனர்.
.......உதயதாரகைப் பத்திரத்தில் கற்கை சரித்திரம் பொதுவானகல்வி பயிர்ச்செய்கை அரசாட்சிமாற்றம் முதலானவை பற்றியும் பிரதான புதினச் செய்திகள் பற்றியும் அச்சடிக்கப்படும்.
இவற்றுடன் இஸ்லாமிய மறுமலர்ச்சி நோக்கில் முஸ்லிம் நேசன் சைபுல் இஸ்லாம் ஆகிய பத்திரிகைகளும் கொழும்பு கண்டி போன்ற பகுதிகளிலிருந்து வௌியிடப்பட்டன.
இலக்கண இலக்கிய தத்துவ நூல்களில் உரை வடிவங்களிலே கட்டுண்டு கிடந்த தமிழ் வசனநடை தனது பண்பாட்டெல்லைகளை விரிவுபடுத்தி புதிய வனப்பும் வளர்ச்சியும் பெற்றமைக்குரிய பிரதான காரணிகளுள் பத்திரிகைத் துறையும் ஒன்றாய் அமைந்தது.
அச்சுவசதி வசன நடை வளர்ச்சி பத்திரிகையின் தோற்றம் என்பவற்றுடன் கூட இக்காலத்தில் பரவலாகிய கல்வித் துறையும் தமிழ் இலக்கிய வளர்ச்சியைப் பொறுத்தவரை குறிப்பிடக் கூடியதாகும்.
இன்னொரு வகையில் கூறினால் இருபதாம் நூற்றாண்டு இலக்கியத்தில் காணப்படும் நவீன பண்புகள் பல பத்தொன்பதாம் நூற்றாண்டில் ஆரம்பமாகியது எனலாம்.
ஈழத்துத் தமிழ் இலக்கியத்துக்கெனத் தனிப்பட்ட வரலாறு உண்டென்பதும் அது தனியே ஆராயப்படவேண்டியதென்பதும் இந்நூற்றாண்டின் பிற்பாதியிலேயே அழுத்தம் பெற்றது.
தமிழ் இலக்கியம் தமிழ் நாட்டு இலக்கியமாகவே நோக்கப்பட்டு வந்த நிலை மாறி தமிழ் இலக்கிய வளர்ச்சியில் ஈழத்தின் பங்கும் வற்புறுத்தப்பட்டது இதன் பின்னரேயாகும்.
எனினும் ஈழத்தவர் ஈழத்து இலக்கியம் என்ற பற்றுணர்வு பத்தொன்பதாம் நூற்றாண்டின் பிற்பகுதியிலேய ஆரம்பித்துவிட்டது எனலாம்.
ஈழத்துத் தமிழரின் சமய கலாசார தனித்துவத்தைப் பேணுவதில் முழுமூச்சாக ஈடுபட்ட ஆறுமுகநாவலர் ஈழத்து இலக்கியப் பற்றுக் கொண்டிருந்தவர்.
தமோதரம்பிள்ளைக் கெதிராகத் தமிழ்நாட்டைச்சேர்ந்த வீராசாமி முதலியார் வௌியிட்ட ஒரு பிரசுரத்தில் ஈழத்தவர் பற்றி இழித்துக் கூறப்பட்டதைக் கண்ணுற்றே நல்லறிவுச் சுடர் கொழுத்தலில் ஈழத்தவர் தமிழ் மொழிக்காற்றிய தொண்டினையும் அவற்றின் முக்கியத்துவத்தினையும் நாவலர் எடுத்துக் கூறியிருந்தார்.
இக்கால கட்டத்தில் இலங்கையின் சமூக அரசியல் பொருளாதாரத் துறைகளில் ஏற்பட்ட மாற்றங்கள் இக்கோட்பாட்டின் தோற்றத்துக்கும் வளர்ச்சிக்கும் உதவின.
தேசிய நலனை அபிவிருத்தி பண்ணும் வகையிலேயே சகல நடவடிக்கைகளும் அமையவேண்டும் என்ற அரசின் கொள்கை கலாசாரத் துறையில் தேசியக்கலை இலக்கியங்களின் வளர்ச்சிக்கு உதவிற்று ஈழத்து இலக்கியத்தில் வெறும் பற்று மட்டும் அன்றி இலக்கியம் தேசியப் பிரச்சினைகளை எடுத்தாளவேண்டும் என்றும் குறிப்பாக அடிநிலை மக்களின் வாழ்க்கை இலக்கியப் பொருளாக வேண்டும் என்றும் இத்தேசிய இலக்கியக் கோட்பாடு வற்புறுத்திற்று.
எனினும் தேசிய இலக்கியம் என்ற கோட்பாடு பெற்ற இம்முக்கியத்துவம் இருபதாம் நூற்றாண்டின் பிற்பாதியில் ஈழத்துத்தமிழிலக்கியப் போக்கைக் குறிப்பிடத்தக்களவு வழிநடத்தியுள்ளது.
இருபதாம் நூற்றாண்டு ஈழத்துத் தமிழ் இலக்கியம் அதற்கு முற்பட்ட இலக்கியத்தில் இருந்து வேறுபட்ட சில பொதுப் பண்புகளைக் கொண்டுள்ளது.
பிரித்தானியரின் வருகையினாலும் அவர்கள் இங்கு புகுத்திய வர்த்தகப் பொருளாதார முறையினாலும் பல நூற்றாண்டுகளாக நிலைபெற்றுவந்த நிலப்பிரபுத்துவ சமூக அமைப்பு சிதைவடைய அதன் சிதைவில் இருந்து தோன்றி வளர்ச்சியடைந்த முதலாளித்துவ சமூக முறையும் அதன் விளைவான நவீன மயமாதலும் அதனால் ஏற்பட்ட சமூக மாற்றங்களுமே இருபதாம் நூற்றாண்டு ஈழத்துத் தமிழ் இலக்கியத்தின் இயக்கு சக்தியாக அமைந்தன.
ஆரம்பத்தில் இவற்றை இலக்கியங்களாக அங்கீகரிக்காத பண்டித மரபினர்கூட இன்று இவற்றின் இலக்கிய அந்தஸ்தை அங்கீகரிக்க வேண்டிய நிலைக்குத் தள்ளப்பட்டுள்ளனர்.
முந்திய நூற்றாண்டுகளில் தோன்றிய இலக்கியங்களில் மிக அரிதாகக் காணப்பட்ட இத்தனித்துவக்கூறுகள் இந்த நூற்றாண்டு ஈழத்து இலக்கியத்தின் மிகப்பிரதான அம்சமாக மாறின.
இக்காலப்பகுதியில் பொருளாதார விடுதலையும் சம உடைமைச் சமூக அமைப்பும் கோரிய அடிநிலை மக்களின் அரசியல் விளிப்புணர்வு மார்க்ஸீயக் கட்சிகளை மட்டுமன்றி எல்லா அரசியல் கட்சிகளையும் தவிர்க்கமுடியாதவாறு சோசலிசக் கோட்பாட்டை கொள்கையளவிலேனும் ஏற்றுக்கொள்ள நிர்ப்பந்தித்தது.
இந்நாட்டின் முக்கியமான எழுத்தாளர்களில் பெரும்பாலோர் ஒடுக்கப்பட்ட மக்களின் சார்பில் அவர்களின் பிரச்சினைகளையே தங்கள் படைப்புக்களின் பொருளாகக் கொண்டனர்.
முற்போக்கு இலக்கியக்கோட்பாடுகளை ஏற்றுக் கொள்ளாத எழுத்தாளர் பலர் இங்க இருப்பினும் இன்றைய ஈழத்துத் தமிழ் இலக்கியத்தின் பிரதான போக்காக இருப்பது முற்போக்கு நெறியே என்பதை அழுத்திக் கூறலாம்.
இடதுசாரி இயக்கத்தில் அரசியல் பிளவுகள் ஏற்பட்ட போதிலும் கூட இது இலக்கியு நெறியை அதிகம் பாதிக்கவில்லை.மறுவகையில் இலக்கியத்தின் சமூகப்பெறுமானத்துக்குக் கொடுக்கப்பட்ட அதிக முக்கியத்துவம் சிலவேளை அதன் கலைப் பெறுமானத்தைப் பாதித்துள்ள நிலையையும் இங்கு அவதானிக்க முடிகின்றது.
இலக்கியத்தின் சமூகப் பெறுமானமும் கலைப்பெறுமானமும் சமநிலையில் இருக்க வேண்டும் என்பதை இன்று ஈழத்துத் தமிழ் எழுத்தாளர்களும் விமர்சகர்களும் அதிகம் உணர்ந்து வருவதையும் அவதானிக்க முடிகின்றது.
ஈழத்துத் தமிழ் இலக்கியத்தில் முதன்மை பெற்றுள்ள இம்முற்போக்கு இலக்கிய நெறி தமிழக இலக்கியத்தைப் பொறுத்தவரை மிகப் பிற்பட்ட வளர்ச்சியே என்பதும் மனங் கொள்ளத்தக்கது.
தமிழ்நாட்டைவிட ஈழத்தில் எழுத்தறிவு விகிதம் மிக அதிகம் எனினும் இங்கு வர்த்தகரீதியான பெரும் சஞ்சிகைகள் வளர்ச்சியடையவில்லை என்பது குறிப்பிடத்தக்கது.
மலிவான ரசனைக்குத் தீனிபோடும் பொழுது போக்கு ரகக் கதைகள் தமிழகத்தில் மலிவாக உற்பத்தி செய்யப்பட்டு இங்கு இறக்குமதி செய்யப்படுகின்றன.
நூல்வௌியீட்டு வசதியும் நூல் சந்தைப்படுத்தல் முறையும் விருத்தி அடையாத நிலையில் அவற்றோடு போட்டி போடக்கூடிய அளவுக்கு இங்கு வர்த்தக இலக்கியம் வளர்ச்சி அடைய முடியவில்லை.
எனினும் தமிழகத்தில் காணப்படுவது போல் வர்த்தக இலக்கியத்துக்கும் உயர் இலக்கியத்துக்கும் இடையே உள்ள மிகப்பெரிய இடைவௌி ஈழத்துத்தமிழ் இலக்கியத்தில் காணப்படவில்லை என்பது குறிப்பிடத்தக்கது.
நூல்வௌியீட்டு வசதியும் நூல் சந்தைப்படுத்தும் முறையும் வளர்ச்சியடையாமையால் வர்த்தக இலக்கியத்தின் எழுச்சி தடைப்பட்டிருப்பது மட்டுமன்றி காத்திரமான இலக்கிய முயற்சிகளும் பாதிக்கப்பட்டுள்ளன என்பதும் மனம் கொள்ளத்தக்கது.
பழைய பண்டித மரபு வழிப்பட்ட நிலப்பிரபுத்துவ வாழ்க்கை அம்சங்களை உள்ளடக்கமாகக் கொண்ட பிரபந்த இலக்கிய வகைகளிலிருந்து மாறுபட்டுநிகழ்கால வாழ்க்கை நிலைமைகளையும் அதன் அடிப்பிறந்த வாழ்க்கை நோக்குகளையும் கருத்தோட்டங்களையும் உள்ளடக்கமாகக் கொண்ட கவிதைகளையே நவீன கவிதை என்ற தொடர் குறிக்கின்றது.
நவீன உள்ளடக்கத்துக்கு ஏற்ப அதன் வடிவ அமைப்பிலும் சொற்கள் சொற் சேர்க்கைகள் ஓசை ஒழுங்கு வௌிப்பாட்டு முறை போன்றவற்றிலும் இக் கவிதை முறை பழைய செய்யுள் இலக்கியங்களிலிருந்து எவ்வளவோ மாறியுள்ளது என்பதையும் நாம் காண்கின்றோம்.
தற்காலத் தமிழ்க்கவிதை என்று இனங் காணப்படுகின்ற இக்கவிதை மரபு தமிழ்நாட்டில் அங்குள்ள நிலைமைக்கு ஏற்ப தோன்றி வளர்ச்சி அடைந்ததைப் போன்றே ஈழத்திலும் நமது நாட்டுக்கு உரிய சில தனிப் பண்புகளையும் பாதிப்புகளையும் கொண்டதாக வளர்ச்சியடைந்துள்ளதை நாம் இப்போது தௌிவாக இனம் கண்டு கொள்கின்றோம்.
மயில்வாகனப் புலவர் ஆசுகவி கல்லடி வேலுப்பிள்ளை நவநீதகிருஷ்ணபாரதியார் அருள்வாக்கி அப்துல்காதிறுப் புலவர் முதலியோர் இவர்களுள் முக்கியமாகக் குறிப்பிடவேண்டியவர்கள்.
இந்த நூற்றாண்டின் தொடக்கத்தில் வாழ்ந்த பாரதியின் சம காலத்தவரான பாவலர் துரையப்பாபிள்ளைசோம சுந்தரப்புலவர் விபுலானந்த அடிகள் ஆகியோரும் இந்த நூற்றாண்டின் ஆரம்ப தசாப்தங்களில் அநேக கவிதைகளைப் படைத்துள்ளனர்.
இருபதாம் நூற்றாண்டின் ஆரம்ப காலச் சிந்தனைப் போக்குகள் சில இவர்களது கவிதைகளில் காணப்படினும் இன்றைய அர்த்தத்தில் இவர்கள் ஈழத்து நவீன கவிதையின் முன்னோடிகள் என்று கருதப்படுபவர்கள் அல்லர்.
பல நூற்றுக் கணக்கான கவிதைகளும் சேனாபதி பொய்மை சிற்பி ஈன்ற முத்து கோலம் திருவிழா அடிக்கரும்பு முதலிய வானொலிப் பா நாடகங்களும் கோடை புதியதொரு வீடு முற்றிற்று முதலிய மேடைப் பா நாடகங்களும் கல்லழகி சடங்கு கந்தப்பசபதம் கண்மணியாள் காதை ஒரு சாதாரண மனிதனது சரித்திரம் முதலிய காவியங்களும் மானிலத்துப் பெரு வாழ்வு எனும் தலைப்பில் அமைந்த இசைப்பாடல்களும் பொருள்நூறு என்னும் சிறு கவிதைகளும் பிஞ்சுப் பாடல்கள் என்னும் சிறுவர் கவிதைகளும் அவரது படைப்புக்களாக உள்ளன.
வள்ளி குறும்பா கோடை கண்மணியாள்காதை ஒரு சாதாரண மனிதனது சரித்திரம் வீடும் வௌியும் இருகாவியங்கள் ஆகிய அவரது ஏழு நூல்கள் இதுவரை வௌிவந்துள்ளன.
முருகையன் நீலாவணன் சில்லையூர் செல்வராசன் ராஜபராதி புரட்சிக்கமால் அண்ணல் முதலியோர் இக்காலப் பகுதியில் அதிகம் எழுதிப் பிரபலம் பெற்றவர்கள்.
கடூழியம் என்னும் குறியீட்டுப் பாங்கான இவரது பாநாடகம் சமீபகாலத்தில் இலங்கையில் மேடையேற்றப்பட்ட முக்கியமான நாடகங்களுள் ஒன்றாகும்.
தீயுண்ட வீரமுனை என்ற இராஜ பாரதியின் சிறு கவிதை நூல் இனக்கலவரம் ஒன்றில் பாதிக்கப்பட்ட வீரமுனை என்ற கிராமத்தைப் பற்றியது.
ஐம்பதுகளில் வளர்ச்சியடைந்த முக்கியமான கவிஞர்களில் ஒருவரான புரட்சிக்கமால் பிற்காலத்தில் முற்றிலும் இஸ்லாமிய மரபுணர்ச்சிக் கவிஞராக மாறினார்.
தென் இலங்கையில் சிங்களம் மட்டும் என்ற அரசியல் கோசத்தின் எதிரொலியாக தமிழ் மக்கள் மத்தியில் மொழி உணர்வும் இனரீதியான அரசியல் எழுச்சியும் தீவிரம் அடைந்தன.
இயல்பாகவே மொழி உணர்வுடைய ஆனால் அரசியல் ரீதியாக வெறுமையாக இருந்த பெரும்பாலான தமிழ்க் கவிஞர்கள் தமிழ் அரசு இயக்கத்தால் எளிதில் ஈர்க்கப்பட்டார்கள்.
செந்தமிழ்ச் செல்வம் உயிர்தமிழுக்கு தமிழ் எங்கள் ஆயுதம் முதலிய தொகுப்பு நூல்களாகவும் தமிழ் இயக்கக் கவிதைகள் வௌிவந்தன.
எனினும் தீர்த்து வைக்கப்படாத தேசிய இனப் பிரச்சினை பெரும்பான்மை இன ஆளும் வர்க்கத்தின் மேலாதிக்க வேட்கை ஆகியவற்றின் விளைவாக இன்றுவரை இக்கவிதைப் போக்கு சிறுபான்மையாக நீடித்து நிலவக் காணலாம்.
எம்.ஏ.நுஃமான் சண்முகம் சிவலிங்கம் ஆகியோர் அன்றாட வாழ்க்கை நிலைமைகளைச் சித்திரிப்பதன் ஊடாக கலாபூர்வமாக அரசியல் உணர்வை வௌிப்படுத்த முனைந்தனர்.
சிவானந்தன் மருதூர்க்கனி பண்ணாமத்துக்கவிராயர் கலைவாதி கலீல் போன்றோரும் தம் கவிதைகளில் முற்போக்குச் சிந்தனைகளைப் பிரதிபலித்தனர்.
இக்காலப் பிரிவில் முற்போக்குச் சித்தாந்தங்களுடன் தம்மை இனம் காட்டிக்கொள்ளாத சீர்திருத்தவாதப் போக்குடைய அல்லது ஆன்மீக நோக்குடைய பல கவிஞர்களும் உள்ளனர்.
ஜீவா.ஜீவரத்தினம் வி.கந்தவனம் காரை சுந்தரம்பிள்ளை பாண்டியூரன் மு.சடாட்சரன் பஸீல் காரியப்பர் ஏ.இக்பால் அன்பு முகையதீன் சா.வெ.
இக்காலப் பகுதியில் எழுதத் தொடங்கிய கவிஞர்கள் சிலரின் கவிதை நூல்கள் சில வௌிவந்துள்ளன.பசுபதியின் பசுபதி கவிதைகள் சுபத்திரனின் இரத்தக்கடன் இரத்தினதுரையின் காலம் சிவக்கிறது ஒரு தோழனின் காதல் கடிதம் எம்.ஏ.
ஒரு செய்யுளுக்குரிய எதுகைமோனை சீர்தளைக் கட்டுப்பாடுகளை இழக்காமலேயே பேச்சோசையின் சகல பண்புகளையும் ஈழத்துக்கவிதை பெற்றது.
மரபு ரீதியான எல்லாச் செய்யுள் உருவங்களிலும் குறிப்பாக வெண்பா கட்டளைக்கலிப்பா கட்டளைக் கலித்துறை போன்ற வரையறுப்புக்கள் மிகுந்த வடிவங்களிலும் கூட ஈழத்து நவீன கவிஞர்கள் பேச்சு ஓசைப் பண்பைச் செயற்படுத்தி இருக்கின்றார்கள்.
மஹாகவி முருகையன் நீலாவணன் எம்.ஏ.நுஃமான் சண்முகம் சிவலிங்கம் ஆகியோரே இதில் முக்கிய பங்களிப்புக்களைச் செய்துள்ளனர் எனலாம்.
முருகையனின் பேச்சோசையும் பாட்டோசையும் என்ற கட்டுரையும் எம்.ஏ.நுஃமானின் பேச்சுமொழியும் கவிதையும் மஹாகவியும் வழக்குத் தமிழும் என்ற கட்டுரைகளும் ஈழத்து நவீன கவிதையின் இப்பண்பை எடுத்துக் காட்டுவனவாய் அமைந்தன.
புதிய உள்ளடக்கத்தைக் கொண்ட புதிய கவிதைத் தேவைகளுக்கு ஏற்ப மரபுவழிச் செய்யுள் நவீனமயமாக்கப் பட்டதன் விளைவே இப்பேச்சோசைப்பண்பு எனலாம்.
இக்காலப் பகுதியில் ஏற்பட்ட அரசியல் இலக்கிய விழிப்புணர்வும் தென் இந்தியப் புதுக்கவிதைகளின் செல்வாக்கும் நூற்றுக்கணக்கான இளைஞர்களை கவிதை உலகுள் இழுத்துவிட்டன.
சுருக்கமாகச் சொல்வதானால் பெரும்பாலான தமிழ்நாட்டுப் புதுக்கவிதைகளில் காணப்படுவது போன்ற ஓர் இலக்கிய முதிர்ச்சியின்மை பெரும்பாலான ஈழத்துப் புதுக்கவிதைகளின் பொதுப் பண்பாகவும் உள்ளது எனலாம்.
அன்பு ஜாவகர்ஷா தொகுத்த பொறிகள் சரவணையூர் சுகந்தன் தொகுத்த சுவடுகள் ஆகிய புதுக்கவிதைத் தொகுப்புக்களில் ஐம்பதுக்கும் அதிகமான கவிஞர்களின் படைப்புக்கள் இடம்பெற்றுள்ளன என்பதும் குறிப்பிடத்தக்கது.
இவ்விருநிலை முரண்பாட்டின் சமூக வரலாற்றுப் பின்னணி எவ்வாறு இருப்பினும் நடைமுறையில் செய்யுள் அமைப்பில் எழுவது மரபுக்கவிதை செய்யுள் அமைப்பை ராகரிப்பது புதுக்கவிதை என்ற கருத்தே நிலவிவருகின்றது.
புதுக்கவிதை என்பதற்கு நவீன கவிதை என்ற அர்த்தம் கொடுக்கப்பட்டால் அதுவே சரியானதும் ஆகும் பாரதியே தமிழின் முதலாவது புதுக் கவிஞனாவான்.
ஆனால் பாரதிக்குப் பின்னர் தமிழகத்தில் நவீன வாழ்க்கை உள்ளடக்கத்தை நவீன கண்ணோட்டத்தில் பிரதிபலிப்பதற்கு செய்யுள் நடையைக் கையாளும் ஆற்றல் உள்ள கவிஞர்கள் தோன்றாததால் செய்யுளை நிராகரித்து பிச்சமூர்த்தி வழியில் புதுக்கவிதை மரபு உருவாகிற்று.
நாம் ஏற்கனவே குறிப்பிட்டது போன்று நவீன சிந்தனையுடன் இயைபுறும் வண்ணம் செய்யுள் நடையும் அதன் அச்சமைப்பும் இங்கு மாற்றியமைக்கப்பட்டது.
எம்.ஏ.நுஃமான் சண்முகம் சிவலிங்கம் ஆகியோர் செய்யுளையே கவிதைக்குப் பயன்படுத்தியபோதிலும் அவர்களது படைப்புக்களை மரபுக் கவிதைக்குப் புறம்பான புதுக்கவிதை என்றே ஈழத்தின் பல புதுக்கவிஞர்களும் சில விமர்சகர்களும் கருதி வந்துள்ளனர் என்பது இதை நன்கு விளக்கும்.
தமிழகத்திலே பாரதிக்குப் பின்னர் இலக்கிய முதிர்ச்சியுள்ள கவிதைகள் எழுதியோர் செய்யுளை நிராகரிக்கும் பிச்சமூர்த்தி வழிவந்த புதுக்கவிஞர்களாகவே இருப்பதுபோல் ஈழத்தில் இலக்கிய முதிர்ச்சியுள்ள கவிதைகள் எழுதியோர் செய்யுளைப் பயன்படுத்திய மஹாகவி வழிவந்த நவீன கவிஞர்களேயாவர் என்பது முக்கிய கவனத்திற்கு உரியது.
இலக்கிய முதிர்ச்சியுள்ள சிறந்த கவிதைகள் படைப்பதற்குச் செய்யுளைப் பயன்படுத்துவதோ அல்லது செய்யுளை நிராகரிப்பதோ அடிப்படைக் காரணியல்ல என்பதையே இது காட்டுகின்றது.
சமீப காலமாக கவிஞர்கள் மத்தியிலும் விமர்சகர்கள் மத்தியிலும் இந்தத் தௌிவு ஏற்பட்டு வருவதனாலேயே புதுக்கவிதை மரபுக் கவிதை பற்றிய இருநிலை முரண்பாட்டு மோதல் தளர்ச்சியடைந்து வருகின்றது எனலாம்.
கவிஞர் அப்துல்காதர் லெவ்வை பேராசிரியர் கணபதிப்பிள்ளை ஆகியோர் முற்றிலும் இவர்கள் வரிசையைச் சேர்ந்தவர்கள் அல்லர் எனினும் நவீன கவிஞர்களாகக் கருதப்படுபவர்களும் அல்லர்.
இவ்வகையில் வித்துவான் வேந்தனாரின் கவிதைப் பூம்பொழில் பண்டிதர் வீரகத்தியின் செழுங்கமலச் சிலம்பொலி ஆகியனவும் குறிப்பிடத்தக்கன.
இருபதாம் நூற்றாண்டுத் தமிழ்க்கவிதை பற்றிப் பேசுகையில் மொழிபெயர்ப்பு முயற்சிகளைத் தனியாகக் குறிப்பிடுவது பொருத்தமாகும்.
கவிஞர் அப்துல்காதர் லெவ்வை இக்பாலின் கவிதைகள் சிலவற்றை மொழிபெயர்த்து இக்பால் இதயம் என்ற பெயரில் தொகுப்பாக வௌியிட்டார்.
வேட்ஸ்வேர்த் ஜோன்டன் கீற்ஸ் போன்ற ஆங்கில மனோரதியக் கவிஞர்களின் மொழிபெயர்ப்புக் கவிதைகள் அடங்கிய நூல் ஒன்றை ஒருவரம் என்ற பெயரில் முருகையன் வௌியிட்டார்.
தேன்மொழி நோக்கு ஆகிய கவிதைப் பத்திரிகைகளிலும் இலக்கியச்சுவையின் அடிப்படையில் பல பிறமொழிக்கவிதைகள் மொழிபெயர்க்கப்பட்டன.
ஆன்மீக நோக்கின் அடிப்படையில் பரமஹம்சதாசன் கவி தாகூரின் கனிகொய்தல் என்ற நூலை தீங்கனிச்சோலை என்ற பெயரில் மொழிபெயர்த்து வௌியிட்டார்.
இவ்வகையில் வியட்நாமிய சீன ரஷ்ஷிய இந்திய பாலஸ்தீன ஆபீரிக்க லத்தீன் அமெரிக்கக் கவிதைகள் பல மொழி பெயர்க்கப்பட்டுள்ளன.